Sæmilega sterkt byrjunarlið en vörnin er tæp . Rafael okkar reynslumesti varnarmaður inná . Það er einnig ekki mikla reynslu að finna á bekknum . Macheda sá eini sem hefur spilað einhverja aðalliðsleiki að ráðu . Young tók gott hlaup sem opnaði vörn Chelsea upp á gátt , Van Persie fékk boltann inn í teig , skaut í stöngina , þaðan fór boltinn í Luiz og inn . Önnur góð skyndisókn , Valenca fær boltann á kantinum , sendir inn í teig og þar stendur Van Persie einn og óvaldaður og smellir honum í netið framhjá Cech . Það var alveg klárt mál að 4-4-2 var að svínvirka , sem ætti ekki að koma neinum á óvart því liðið hefur alltaf spilað vel í haust þegar það kerfi er notað . Mér er sama hvað menn segja um De Gea í þessu marki , þetta var gjörsamlega óverjandi fyrir strákinn sem var með 20 leikmenn fyrir framan sig og sá nákvæmlega ekkert . Svakalegur fyrri hálfleikur og mér leið eins og hálfvita fyrir að hafa spáð 1 - 1 jafntefli . 63 mínúta var svo vendipunkturinn í leiknum , þá var Ivanovic rekinn útaf eftir að hafa tekið niður Young sem slapp einn inn fyrir vörnina . Ivanovic var síðasti maður í frekar augljósu broti , hárrétt ákvörðun hjá dómaranum og enginn á vellinum sem mótmælti henni . Snertingin ekki mikil hjá Evans og Torres lét sig detta með full miklum tilþrifum . Clattenburg spjaldar Torres fyrir leikaraskap , hans annað gula spjaldið í leiknum og þar með rautt . Í endursýningu sést að það var smá snerting hjá Evans , kannski ekki nóg til að fella Torres , en nóg til að annað hvort dæma mjög soft aukaspyrnu á Evans , nú eða bara sleppa því að flauta og láta hagnaðarregluna gilda . Á 75 mínútu skorar svo Hernandez ólöglegt mark sem er látið standa . Van Persie átti skot sem Cech varði vel , boltinn endar hjá Rafael sem spyrnir inn í teig , beint á Hernandez sem stýrir boltanum í markið . Í þeim endursýningum sem maður fékk á meðan leik stóð þá var um að ræða frekar augljósa rangstöðu . Sky útsendingin hjá mér var rofin strax eftir leik þannig að ég náði ekki að horfa á neinar umræður og endursýningar á þessu atviki . Við fáum fullt af dómum gegn okkur , en þá sem við fáum með okkur virðast oft vera í stórleikjum , sem blæs upp umræðuna margfalt . Endum þetta þó á setningu frá stjóranum . Já ! 4-4-2 segja menn víst ! Á morgun er gríðarlega mikilvægur leikur gegn Chelsea , gæti reynst einn mikilvægasti leikur liðsins fyrir jól . Chelsea hefur verið á góðri siglingu í haust , unnið 6 leiki af 7 og gert eitt jafntefli . Smalling er víst farinn að æfa aftur en ólíklegt þykir að hann komi við sögu á morgun . Kagawa er víst frá í 3 - 4 vikur vegna hnémeiðsla , Lindegaard er frá þessa vikuna , sem og Phil Jones en það er þó farið að styttast í endurkomu hans . Það er ekki laust við að maður sé smá stressaður fyrir þennan leik , það er ekkert leyndarmál að United-vörnin hefur virkað ósannfærandi í haust , hefur til dæmis fengið á sig næstum því helmingi fleiri mörk í deildinni heldur en Chelsea . Eftir að hafa spilaði tvo fína leiki í röð , gegn Newcastle og Stoke , þá hélt maður að hlutirnir væru kannski farnir að slípast til , svo kom leikurinn gegn Braga þar sem allt míglak . Þó svo þessi tölfræði sé okkar mönnum í hag þá veit ég ekki alveg hverju maður á að spá . Það væri í sjálfu sér ekki svo slæm úrslit fyrir fram , en mikið vona ég nú heitt að United sigri þennan leik !